กลุ่มญาติผู้ต้องขังมุกดาหาร ยื่นหนังสือถึงนายกขอประกันตัว
กลุ่มญาติผู้ต้องขังคดีเผาศาลากลาง จ.มุกดาหาร ยื่นหนังสือนายกฯ จี้ช่วยประกันตัวเสื้อแดง 10 คน ที่ยังไม่ได้รับการประกันตัวคดีเผาศาลากลางมุกดาหารเมื่อวันที่ 10 ม.ค. 54 ที่ผ่านมา ที่ทำเนียบรัฐบาล กลุ่มญาติผู้ต้องขังคดีเผาศาลากลาง จ.มุกดาหาร นำโดย นายวิจารณ์ ปิ่นสินชัย เดินทางมายื่นหนังสือถึง นายอภิสิทธิ์ เวชชาชีวะ นายกรัฐมนตรี ผ่านกองรับเรื่องราวร้องทุกข์ เรียกร้องให้นายกรัฐมนตรีเร่งรัดกองทุนยุติธรรมพิจารณาอนุมัติเงินจากกองทุน ยุติธรรม เพื่อช่วยเหลือประกันตัวผู้ต้องขังคดีเผาศาลากลาง จ.มุกดาหาร 10 คน ที่ยังไม่ได้รับการช่วยเหลือโดยนายวิจารณ์ กล่าวว่า ขอให้นายกรัฐมนตรี เร่งรัดกระทรวงยุติธรรมในการอนุมัติเงิน 5 หมื่นบาท จากกองทุนยุติธรรม เพื่อมาประกันตัวผู้ต้องขังคดีเผาศาลากลาง จ.มุกดาหาร ในเหตุการณ์การชุมนุมกลุ่มเสื้อแดง และให้กรมคุ้มครองสิทธิและเสรีภาพเร่งดำเนินการประกันตัวผู้ต้องขังเหล่านี้ โดยเร็ว เนื่องจากผู้ต้องหาเหล่านี้ไม่มีส่วนร่วมกระทำผิด แค่ไปยืนดูเหตุการณ์ แต่ถูกถ่ายภาพไว้ และ ถูกเจ้าหน้าที่ตามไปจับตัวภายหลัง โดยถูกขังมานาน 7-8 เดือนแล้ว ซึ่งบางคนมีปัญหาสุขภาพ ครอบครัวยากจนขาดคนดูแล บางคนยังศึกษาอยู่จึงสมควรได้รับการประกันตัวให้ออกมาต่อสู้คดีอย่างเป็นธรรม 
กลุ่มญาติผู้ต้องขังคดีเผาศาลากลาง จ.มุกดาหาร ยื่นหนังสือนายกฯ จี้ช่วยประกันตัวเสื้อแดง 10 คน ที่ยังไม่ได้รับการประกันตัวคดีเผาศาลากลางมุกดาหาร เมื่อวันที่ 10 ม.ค.
คนเสื้อแดง,มุกดาหาร